ТЫГЫН МАҺА

тыгын дархан - хаҥалас ууһун төрүттээччи. 16 үйэ иккис аҥарыгар уонна 17 үйэ отутус сылларыгар диэри олоро сылдьыбыт. аҕыйах сыллаахха тыгыны уһүйээннэр, номохтор геройдарын эрэ курдук ылыныы баара. ол эрээри учуонайдар архыып докумуоннарыгар кини дьиҥ олоро сылдьыбытын туоһулуур чахчылары булбуттара. тыгын -историческай личность буоларын бигэргэтэр.

Сахаларга Тыгын Дархан туһунан үһүйээннэр элбэхтэр. Самартай кырдьаҕacтapa күн бүгүҥҥгэ диэри Тыгын төрөөбүт сирэ ханна баарын туһунан мөккүһэллэр.

Номоххо кэпсэнэринэн, Тыгын ийэтин тоҥ уустар уоран илдьэ барбыттар. Оҕолоноору сылдьарын билэн, Самартай хочотун Тумуhax диэн сиригэр аҕалан бырахпыттар. Дьахтар бу Тумуһахха муҥур тиит анныгар уол оҕону төрөппүт.

Тумуһах диэн ааттаах сирдэр 1 уонна 2 Дьөппөҥҥө иккиэннэригэр бааллар. Ол иһин мөккүөр үөскүүр. Кыраайы үөрэтээччи Егор Львович Яковлев "Өбүгэттэн - ыччакка" 2 Дьөппөн нэһилиэгин историятын туһунан кинигэтигэр Хоруол Тумуһах диэн Бокуруобускай Хоруол Тумуһун утары сытар сиргэ Тыгын төрөөбүтэ диэн суруйар.

Хачыкааттан төрүттээх Иван Ионович Филиппов, 78 саастаах кырдьаҕас, эһэтиттэн, аҕатыттан истибит кэпсээннэригэр ологуран, Тыгын Бастакы Дьөппөөҥҥө Туора Тумуһах диэн сиргэ төрөөбүтүн Tyhyнан этэр. Онно баараҕай кырдьаҕас тиит билигин даҕаны ордон турарын биһиэхэ көрдөрбүтэ. Кэм-кэрдии бу хаппыт маска бэлиэлэрин дэлэйдик хаалларбыт. Суос-coҕотоҕун турар маһы тыал-күүс мускуйбута илэ көстөр, мас төбөтө уонна сүүнэ лабаалара тостон түспүттэрэ сиргэ сыталлар. Ол да буоллар, силигилээн турар кэмигэр адаарыспыт хойуу лабаалардаах муҥур тиит буолара таайыллар. Икки киһи тэҥинэн кууһар кэтиттээх мае.

Бу Туора Тумуһах Тиит-Эбэ сэлиэнньэтин бүтэр yhyrap баар, Мэндэ үрэх боротуохаҕа түһэр сиригэр тумустаан сытар. Былыр аата ааттаммат ытык сир эбит диэн Иван Ионо­вич Филиппов кэпсээнин саҕалыыр:

- Хачыкааттар Самартай сыһыытыгар былыр-былыргыттан олорбуттар, ол иһин бу эргин туох буолбутун барытын билэллэр этэ. Мин эЬэм оҕонньор 1860 сыллаах төрүөх. Кини доҕотторунаан Чөрөс.Лэглээбэ, Бүөччэ оҕонньоттору кытта чэйдии-чэйдии күнү-күннүктээн сэһэргэһэллэрэ. Мин ону истэрим. Кырдьаҕастар Тыгын Туора Тумуһахха муҥур тиит анныгар төрөөбүтэ диэн кэпсэтэллэрэ.

Оччолорго бултуур сир былдьаһыга эбит. Сахалар олохтоох тоҥ уустары үтүрүйэн, сирдэрин баһылаан испиттэрэ. Атааннаһыы бөҕө. От үлэтин үгэнигэр, харабыллар уон­на маныыһыттар оттуу барбыт кэмнэригэр, Мэндэ баһыгар Эдьини диэн сир тоҥ уустара өpүһү туораан Истээх мыраан анныгар олохтоох сахалары халаан-талаан кэлэллэрэ. Туора Тумуһахтан өрүс уҥуор Истээх мы­раан бу көстөн турар.

Биирдэ Тыгын аҕатын Мунньан Дарханы уонна кини оҕолоноору сылдьар ойоҕун кэлгийэн баран, тыыга тиэйэн уҥуор таһаарбыттар. Мунньаны Мэндэ үрэх үрдүгэр өлөрбүттэр. Дьахтары хат сылдьа­рын билэн, быраҕан кэбиспиттэр. Бэйэлэрэ Мэндэ үрэҕи батан дойдуларыгар баран хаалбыттар.

Оҕолоноору сылдьар дьахтар ханна ыраатыай, эрин өлөрбүт сирдэриттэн барбатах. Ардах түспүтүгэр аарыма тиит анныгар саһаахтаабыт. Онно дэлби тоҥон, титирээн, ыгылыйан оҕолонон кэбиспит. Уол оҕону төрөппүт. Ол Тыгын этэ. Сарсыарда аламай күн тахсыбытыгар саҥа төрөөбүт оҕотун көтөҕөн туран: " Оҕом барахсан, аҕаҥ курдук хангаластары көмүскүүр киһи буол!" - диэн алҕаабыта үһү.

Мунньан Дархан дьоно суоллаан тиийэн кэлбиттэр уонна оҕолоох дьахтары мас ан­ныттан булан ылбыттар. Онуоха кини кэргэнэ ханна сытарын ыйан биэрбит. Ол сиргэ киһилэрин уҥуоҕун туппуттар. Былыргы үгэһинэн, оһолго өлбүт киһини тына быстыбыт сиригэр харайаллара. Ол сир толук көрдүүр диэн өйдөбүлтэн буолуохтаах.

Ааспыт үйэ 70-с сылларыгар Мэндэ үрэх үрдүгэр пилорама тутаары сири бульдозерынан астарбыттара. Онно үлэлии сылдьыбыт кэлии дьон сир анныттан былыргы хоруобу хостоон таһаарбыттара. Ми ону илэ харахпынан көрбүтүм. Олох былыргыта көстө сылдьара. Улахан тиити xahaн оҥоһуллубут хоруоп этэ. Төбө өттө кэтит, атах өттө суптугур. Уһуна - 2 миэтэрэ 30 сантиметр. Ол аата улахан уҥуохтаах киһиэхэ анаан оҥоһуллубут буоллаҕа.

Сототун уҥуоҕун бэйэбэр тэҥнээн көрбүтүм өттүгүм баһын yҥуoҕap кыратык тиийбэтэҕэ.Онон, мин көрүүбэр, 2 миэтэрэ 20-25 санти­метр үрдүктээх киһи этэ. Дьон истиһэн кэлэн көрбүттэрэ. Михайлов Илья Филиппо­вич диэн кырдьаҕас 2 миэтэрэттэн тахсалаах киһи эбит диэбит.

Дьиктитэ диэн, бу хоруоп икки сиринэн - сототун уонна түөһүн туһаайыытынан - төгүрүччү боруонса дуу, алтан дуу курдааһыннардаах этэ. Онтулара хараарбатах.туох да буолбатах этилэр.Хоруоп маһын оҥо хаһан уобуручча курдук икки тарбах кэ­титтээх боруонсанан киэргэппиттэр. Мээнэ киһини маннык сиэдэрэйдээн көмпөттөрө биллэр.Хоруобун иһигэр буойун тэриллэрэ -үҥүү, батаһа, куйаҕа суоҕа. Apaaha, ытыктыыр улахан киһилэрин манна көмпүттэр быһыылаах диэн сабаҕалаабыппыт. Мун­ньан Дархан уҥуо5а буолуон сөптөөҕө.

Мин Сэбиэт хонтуоратыгар тиийэн тыллаабытым. Онуоха бу туох буола сылдьаҕын, былыр үйэҕэ өлөн хаалбыт киһини баран диэбиттэрэ. Ол иһин тахсан баран хаалбытым. Сатаатар, оскуолага уруоктаах этим, онно барбытым. Күнүс кэлбиппэр үлэһиттэр хайыы үйэ уот оттоннор, ол киһи уҥуо5ун хоруоптуун баҕастыын умаппыт этилэр. Олохтоох салайааччылар оннук дьаһайдахтара. Билиҥҥэ диэри онтон хомойобун. Хаарыаны, сыарҕалаах атынан, муҥ"саатар, салааскаскаҕа соһон илдьэ барбыт буоллар... Саха дьоно суохпут курдук этэ. Биһиги историябытыгар суолталаах булумньу ити курдук кул - кемер буолан хаалбыта.

О50 эрдэхпиттэн элбэхтик истибит сир-бэр итинник буолан турар. Урут 1945 сыллаахха аҕабын кытта Туора Тумуһахха кэлэ сылдьыбытым. Онно аҕам бу сиргэ үрүҥ көмүс манньыаттары бэлэх уурбута. Тыгын төрөөбүт маЬыгар салама бөҕө ыйанан турара. Сахалар сүгүрүйэр сирдэрэ этэ.

Кэпсээнин тумуктээн баран, Иван Ионович бу кууран-хатан хаалбыт маһы өр көрөн турбута.

Тыгын маһа Бастакы Дьеппен Туора Тумуhax диэн сиригэр билигин да турар.

//М. Кононова Хаҥыл .-2012.-№1.-C. 18-19

ФЕВРАЛЬ-АПРЕЛЬ ■ 2012